నిలకడగా స్టాక్‌ మార్కెట్లు
ఆటో, బ్యాంకింగ్‌ రంగాలకే పరిమితం
ముంబయి, జూన్‌ 8: ఆర్‌బిఐ రెపోరేట్లనిర్ణయం ప్రకటించిన వెంటనే స్టాక్‌ మార్కెట్లు దూకుడు తగ్గించాయి. నిలకడగా ముగిసాయి 6.25 శాతం వద్దనే రెపోరేట్లను కొనసాగించేందుకు ఆర్‌బిఐ నిర్ణయించిన సంగతి తెలిసిందే. అయితే ఎస్‌ఎల్‌ఆర్‌ను మాత్రం 50బేసిస్‌ పాయింట్లు తగ్గించి 20శాతానికి తెచ్చింది. మొత్తం డిపాజిట్లపై ఈ కొత్త నిబంధనలు ఈనెల 24వ తేదీనుంచి అమలుకు వస్తాయి. ఎస్‌అండ్‌ఫి బిఎస్‌ఇ సెన్సెక్స్‌ 80పాయింట్ల ఎగువన 31,271పాయింట్లవద్ద స్థిర పడింది. నిఫ్టీకూడా 27పాయింట్ల ఎగువన 9663 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌; స్మాల్‌క్యాప్‌సూచీలు కూడా 0.5శాతం, 0.7శాతం చొప్పున పెరిగాయి. ఆర్‌బిఐ రెపోరేట్‌ ఆరున్నరేళ్ల కనిష్టస్థాయికి చేరిందని 56మంది విశ్లేషకుల అంచ నాలకు తగ్గినట్లుగానే ఆర్‌బిఐ వ్యవహరించింది.
రివర్స్‌ రెపోరేట్‌ కూడా 6శాతం వద్దనే కొనసాగిం చింది. రిటైల్‌ద్రవ్యోల్బణం 2-3.5శాతం నుంచి సెప్టెంబరు మధ్యకాలంలో ఉందని, 4.5శాతం కంటే తగ్గడం, 3.5నుంచి 4.5శాతం అక్టోబరు- మార్చి మధ్యకాలంలోను ఐదుశాతం కంటే తక్కు వకు చేరిందని ఆర్‌బిఐ అంచనా. వడ్డీరేట్ల ఆధారిత రంగాలు బ్యాంకింగ్‌,రియాల్టీ, ఆటోరంగాలు లాభా ల్లో ముగిసాయి. నిఫ్టీబ్యాంకు సూచి 0.6శాతం పెరిగి 23,567 పాయింట్ల వద్దకు చేరితే ఫెడరల్‌ బ్యాంకు, పిఎన్‌బి, ఐసిఐసిఐబ్యాంకు, బ్యాంక్‌ ఆఫ్‌ బరోడా వంటి సంస్థలు 1-2శాతానికి పెరిగాయి.
నిఫ్టీ రియాల్టీ సూచి 0.15శాతంనుంచి 2.52శాతా నికి చేరింది. ఇండియా బుల్స్‌ రియల్‌ఎస్టేట్‌, గోద్రెజ్‌ ప్రాపర్టీస్‌, ప్రెస్టిజ్‌ వంటి సంస్థలు లాభాల్లో ముగిసాయి. నిఫ్టీ ఆటోసూచి 0.7శాతం పెరిగింది. భారత్‌ఫోర్జ్‌, ఎంఅండ్‌ఎం, ఐషర్‌ మోటార్స్‌, మారుతిసుజుకి వంటి సంస్థలు 1-4శాతం లాభ పడ్డాయి. ఐటిరంగ కంపెనీలను తమతమక్లయింట్లు 20-30శాతం ధరలు తగ్గించుకోవాలని కోరుతు న్నట్లు ఇన్ఫోసిస్‌ సిఒఒ ప్రవీణ్‌రావుచేసిన ప్రకటన తో కంపెనీలు దెబ్బతిన్నాయి. నిఫ్టీ ఐటి సూచి 2 శాతం దిగజారింది. టిసిఎస్‌, టెక్‌ మహీంద్ర, హెచ్‌సిఎల్‌టెక్‌, విప్రో వంటి సంస్థలు ఎక్కువ నష్టపోయాయి. ఎన్‌ఎస్‌ఇలో మూడుశాతం వరకూ దిగజారాయి. ఇక విదేశీ మార్కెట్లపరంగాచూస్తే ఇన్వెస్టర్లు అప్రమత్తంగా వ్యవహరించారు గురు వారం బ్రిటన్‌ ఎన్నికలు, యూరోపియన్‌ సెంట్రల్‌ బ్యాంకు విధాన నిర్ణయాలపై ఆసక్తి చూపించారు. యూరోపియన్‌ స్టాక్స్‌600 సూచి 0.12శాతం దిగువనముగిసింది. బ్రిటన్‌ ఎఫ్‌టిఎస్‌ఇ100, ఫ్రాన్స్‌ సిఎసి 40 వంటివి 0.2శాతం చొప్పున పెరిగాయి. క